cyanic-selkie/wikianc huggingface dataset:
Tamerlan Kambolov
Bioqrafiya
1984-cü ildə ŞODU-nİn Fransız dili kafedrasına müəllim olaraq qəbul edilir və tezliklə Xarici Dillər Fakültəsinin dekan müavini olur. 1987–88-ci illərdə universitetin tədris şöbəsinin müdiri işləmişdir. 1989–92-ci illərdə Sankt-Peterburq Dövlət Universitetində əyani aspiranturada təhsil almışdır. 1992-ci ilin iyununda namizədlik dissertasiyasını vaxtından əvvəl müdafiə edərək ŞODU-nə qayıdır. 1993–2008-ci illərdə Xarici Dillər fakültəsinin dekanı və (1998-ci ildə təsis edilmiş) Beynəlxalq Münasibətlər Fakültəsinin dekanı olur. 1994-cü ildə fransız dili kafedrasının dosenti vəzifəsinə seçilmiş, 1995-ci ildə dosent elmi adına layiq görülmüşdür. 2002-ci ilin iyununda doktorluq dissertasiyasını müdafiə edir. 2002-ci ilin dekabrında fransız dili kafedrasının professoru, 2005-ci ilin aprelində isə professor elmi adını alır. 2004-cü ilin martında Şimali Osetiya Dövlət Pedaqoji İnstitutunun çoxdilli təhsil laboratoriyasının müdiri, 2005-ci ilin fevral ayından isə eyni universitetin çoxdilli təhsil üzrə UNESCO kafedrasının müdiri seçilir. 2007-ci ildə Pedaqoji və Sosial Elmlər Akademiyasının həqiqi üzvü seçilmişdir. 2009-cu ilin yanvar ayından Rusiya Təhsil Akademiyasının Cənub Bölməsinin Şimali Osetiya Multikultural və Çoxdilli Təhsil Elmi Mərkəzinin həmsədridir.
Fəaliyyəti
Tamerlan Kambolovun rəhbərliyi ilə UNESCO-nun Şimali Osetiya Dövlət Pedaqoji İnstitutunun kafedrasında qabaqcıl dünya təcrübəsi əsasında orta məktəblər və uşaq bağçaları üçün osetin dilinin tədrisinin yeni metodları işlənib hazırlanmışdır. Bu metodlardan ("çoxdilli sistem") yalnız Şimali Osetiya və Cənubi Osetiya Respublikasında osetin dilinin tədrisində deyil, həm də Çeçenistan Respublikasında çeçen dilinin və bir sıra digər dillərin tədrisində istifadə olunur.
Tamerlan Kambolov respublikalarda regional dillərin məcburi tədrisinin qorunmasının fəal tərəfdarı kimi tanınır. Xüsusən 2014-cü ilin yayında "Dillər haqqında" qanuna təklif edilən dəyişikliklərə qarşı imza toplamaq təşəbbüsü ilə çıxış edir. Rusiya xalqlarının dilləri haqqında qanun yerli dillərin tədrisində könüllülük prinsipinin tətbiqini nəzərdə tutur. Bu fəaliyyət ən yüksək səviyyədə görülür, bunu Rusiya Federasiyasının Baş naziri Dimitri Medvedev "Maşuk-2014" gənclər forumunda şərh edir ..
Kapreze salatı
Kapreze salatı ( və ya sadəcə kapreze) — dilimlənmiş təzə mozzarella, pomidor və şirin reyhandan hazırlanmış, duz və zeytun yağı ilə ədavanlandırılmış sadə İtalyan salatı.
Tamerlan Kambolov
Fəaliyyəti
2019-cu ilin noyabr ayında Tamerlan Kambolov "Böyük Qafqaz və Qərbi Asiyanın makro bölgəsinin davamlı inkişaf perspektivləri və problemləri" Beynəlxalq Elmi Mərkəzinin direktoru təyin edilir. ŞODU-nİn rektoru Alan OQoevin təşəbbüsü ilə İranın Rusiya Federasiyasındakı Fövqəladə və Səlahiyyətli Səfiri Mehdi Sanayın dəstəyi ilə açılan yeni mərkəz bu makro bölgənin ölkələri və qurumları arasında siyasi, iqtisadi, təhsil, mədəni, ekoloji əməkdaşlığın perspektivlərini və problemlərini öyrənəcək.
Kapreze salatı
Restoranlarda adətən boşqaba düzülür. Pizza Marqarita kimi, İtaliya bayrağının rənglərini: yaşıl, ağ və qırmızı rəngi özündə birləşdirir. İtaliyada adətən kontorno (qarnir) deyil, antipasto (başlanğıc) kimi verilir və günün istənilən vaxtında yeyilə bilər. Kapreze salatı kapreze yeməyinin bir formasıdır; o, həmçinin kapreze pizza, makaron və ya sendviç kimi də verilə bilər.
Növləri
Kapreze salatının növləri sırasına zeytun yağı əvəzinə italyan sousu, pesto və ya əlavə olaraq balzam sirkəsi işlədilən növləri də daxildir. Zeytun, reyhandan əlavə roka və ya kahı ilə dadlandırıb, bəzədilən növləri də vardır. Bəzən qara yarpız və ya qara istiot da əlavə edilir. Daha da dadlandırmaq üçün mozzarellanı camış südündən alınmış mozzarella ilə də əvəz etmək olur. Makaron və ya düyü əlavə etməklə o, taxıl salatına çevrilmiş olur.
Könül Nurullayeva
Könül Oruc qızı Nurullayeva — Azərbaycan Respublikası Milli Məclisinin VI çağırış deputatı, Azərbaycan Milli Olimpiya Komitəsinin Beynəlxalq Əlaqələr İdarəsinin rəisi (2009-2016), 2018-ci ildə İHİF-nin nəzdində əsası qoyulmuş "İdmanda Gender Bərabərliyi" Komitəsinin üzvü, İslam Həmrəyliyi İdman Federasiyasının İcraiyyə Komitəsinin üzvü, Vankuver 2010 və Soçi Qış Olimpiya Oyunlarında Azərbaycan nümayəndə heyətinin rəhbəri, "Bakı 2020" Təşkilat Komitəsinin icraçı direktoru, "Bakı 2017" İslam Həmrəyliyi Oyunlarının Təşkilat Komitəsinin katibi, Dünya Alpaqut Federasiyasının birinci vitse-prezidenti, Azərbaycanın Avropa Şurası Parlament Assambleyasındakı (AŞPA) nümayəndə heyətinin üzvü, Azərbaycan-Xorvatiya parlamentlərarası işçi qrupun rəhbəri.
Həyatı
Könül Nurullayeva 1985-ci il dekabrın 1-də Bakı şəhərində anadan olub. 1992–2000-ci illərdə N.Tusi adına orta məktəbdə təhsil alıb. 2000–2003-cü illərdə 6 saylı orta məktəbi bitirdikdən sonra 2003–2008-ci illərdə Azərbaycan Dillər Universiteti Avropaşünaslıq və Beynəlxalq Əlaqələr bölməsində təhsilini davam etdirib. 2008–2010-cu illərdə Azərbaycan Dillər Universitetində Avropaşünaslıq və Beynəlxalq Əlaqələr üzrə magistr pilləsinə yiyələnib. 2015-ci ildən etibarən Azərbaycan Milli Elmlər Akademiyasının nəzdində olan AMEA Abbasqulu Ağa Bakıxanov adına Tarix İnstitutunda dissertantdır. 2019-cu ilin sentyabrından isə İsveçrə Biznes Universitetində MBA proqramı üzrə təhsil alır.
Milli Məclis
2020-ci il 9 fevral tarixində Azərbaycan Respublikası Milli Məclisinin VI çağırış deputatı seçkilərində Könül Nurullayeva 2020–2025-ci illər üçün bitərəf namizəd olaraq Bakı şəhəri 24 saylı Nizami rayonu birinci seçki dairəsindən deputat seçilib. Milli Məclis "Ailə, Qadın və Uşaq Məsələləri" komitəsinin və "Gənclər və İdman" komitəsinin üzvü, Azərbaycan-Xorvatiya parlamentlərarası işçi qrupunun isə rəhbəridir. Könül Nurullayeva 2020-ci ilin aprel ayından etibarən Azərbaycanın Avropa Şurası Parlament Assambleyasındakı (AŞPA) nümayəndə heyətinin üzvüdür. Azərbaycanı AŞPA-da "Sosial Əlaqələr, Sağlamlıq və Dayanıqlı İnkişaf" və "Bərabərlik və Qeyri-Diskriminasiya" komitələrində təmsil edir.
Gənclər Hərəkatı
Könül Nurullayeva 2005-ci ildə əsası qoyulan İRƏLİ Ümumrespublika Gənclər Hərəkatının Məşvərət Şurasının üzvü, 2008-ci ildə isə "İRƏLİ" İctimai Birliyinin yenidən formalaşması üzrə Təşkilat Komitəsinin sədri və yeni qurumun İdarə Heyətinin üzvü olub. Azərbaycan Gənclər Parlamentinin ilk üzvlərindən biri olmuşdur.
İdman fəaliyyəti
Könül Nurullayeva idman fəaliyyəti dövründə bir sıra layihələrə "MDB və Baltikyanı ölkələrin MOK liderlərinin Regional Forumu", "Avropa Ədalətli Oyunlar Hərəkatının Konqresi", "Yeniyetmələrin Olimpiya Oyunlarının atletika üzrə Avropa Təsnifat yarışı", "Bakı 2014" Avropa Atletika Konvensiyası, "Avropa Olimpiya Komitəsinin 43-cü Baş Assambleyası" kimi tədbirlərə rəhbərlik etmişdir. Bundan əlavə, Azərbaycan "Bakı 2020" Yay Olimpiya Oyunlarına iddiaçı şəhər olduğu zaman Könül Nurullayeva Təşkilat Komitəsinin icraçı direktoru vəzifəsini icra etmişdir. 2009–2016-cı illər arası Azərbaycan Atletika Federasiyasının İcraiyyə Komitəsinin üzvü və həmin Federasiyada Beynəlxalq Əlaqələr İdarəsinin rəisi kimi çalışmışdır.
2009-cu ildə Finlandiyanın Tampere və 2011-ci ildə Türkiyənin Trabzon şəhərlərində keçirilən Yeniyetmələrin Avropa Olimpiya Festivalları zamanı Azərbaycan nümayəndə heyətinin rəhbərinin müavini vəzifəsini icra etmişdir. Eyni zamanda o, 2008-ci ildə keçirilən Pekin Olimpiya Oyunlarında nümayəndə heyətinin rəhbərinin köməkçisi, 2012-ci ildə isə London Yay Olimpiya Oyunları zamanı Azərbaycan nümayəndə heyətinin rəhbərinin müavini olmuşdur. 2010-cu ildə Azərbaycanın idman tarixində ilk dəfə qadın missiya rəhbəri təyin olunaraq Vankuver Qış Olimpiya Oyunlarında Azərbaycan nümayəndə heyətini müşahidə etmişdir. Növbəti Qış Olimpiya Oyunları 2014-cü ildə Rusiyanın Soçi şəhərində keçirilən zaman, Könül Nurullayeva yenidən həmin vəzifəni icra etmişdir. 2015-ci ildə Azərbaycanda ilk dəfə keçirilən "Bakı 2015" Avropa Oyunlarında Azərbaycan nümayəndə heyətinin rəhbəri vəzifəsini icra etmişdir. 2022-ci ildə Dünya Alpaqut Federasiyasının birinci vitse-prezidenti seçilmişdir.
Beynəlxalq təmsilçilik
2013-cü ildə Könül Nurullayeva İslam Həmrəyliyi İdman Federasiyasının İcraiyyə Komitəsinin iclası zamanı Federasiyaya 1963-cü ildən etibarən seçilən ilk xanım üzv oldu. 2017-ci ildə keçirilən 4-cü İslam Həmrəyliyi Oyunlarının Təşkilat Komitəsinin katibi, eyni zamanda Azərbaycan İslam Həmrəyliyi Oyunlarının keçirilməsi üçün yaradılmış Əməliyyat Komitəsində İslam Həmrəyliyi İdman Federasiyası və Milli Olimpiya Komitələri ilə Əlaqələr idarəsinin müdiri olaraq çalışmışdır. 2017-ci ilin noyabrın 19-u İslam Həmrəyliyi İdman Federasiyasının 26-cı İcraiyyə Komitəsinin iclası zamanı Könül Nurullayeva ikinci dəfə İcraiyyə Komitəsinin üzvü seçilib. 2018-ci ildə İHİF-nin nəznində əsası qoyulan "Qadın və İdmanda Gender Bərabərliyi" komitəsinə rəhbər təyin olunub. İHİF tərəfindən 2021-ci ildə Türkiyədə keçiriləcək "5-ci İslam Həmrəyliyi Oyunları" ilə əlaqədar yaradılmış Koordinasiya Şurasınının üzvüdür.
Könül Nurullayeva 2020-ci ildən etibarən "Dünya Qadın Siyasətçiləri" təşkilatının Azərbaycan üzrə səfiri, "Tolerantlıq və Sülh üzrə Qlobal Konsulluğu"nun Azərbaycandan seçilən ilk nümayəndəsidir.
Bakıt Torobayev
Bakıt Erqeşeviç Torobayev — Qırğızıstan siyasətçisi, Qırğızıstan Ali Məclisinin deputatı və Önüqüü-Proqress partiyasının qurucusu və sədri.
Torobayev 2017-ci il Qırğızıstan prezident seçkiləri zamanı 13 namizəddən biri idi, ancaq o və daha iki namizəd seçkilər başlamazdan əvvəl namizədliklərindən imtina etmişdir.
Həyatı
Bakıt Erqeşeviç Torobayev 5 aprel 1973-cü il tarixində SSRİ respublikası olan Qırğızıstan SSR-nin (hal-hazırkı Qırğızıstan Respublikası) cənub-qərbində yerləşən Cəlalabad şəhərində anadan olmuşdur. Torobayev 1995-ci ildə Qazaxıstan-əsaslı neft məhsullarının satışı və yanacaqdoldurma məntəqələrinin tikintisi üzrə ixtisaslaşan istehsal və kommersiya şirkəti olan "Jamliya i K"-nin rəhbəri olaraq fəaliyyət göstərmişdir. 1998–1999-cu illərdə "Asiya-Suzak" adlı bir fermanın sədri olaraq fəaliyyət göstərmişdir.
Torobayev 1999-cu ildə Qırğızıstan Dövlət Milli Universitetinin iqtisadiyyat fakultəsindən maliyyə və kredit dərəcəsi ilə məzun olmuşdur. 2000–2009-cu illərdə o, "Mariam" adlı un zavodunun baş icraçı direktoru olaraq fəaliyyət göstərmişdir.
Bakıt Torobayev hal-hazırka evlidir və 5 övladı var. Onun iki qardaşı var. İqtisadi Cinayətlərə Qarşı Mübarizə üzrə Dövlət Xidmətinin baş icraçı direktorunun sədri olaraq fəliyyət göstərən Əskərəli və Respublika Sahibkarlar İttifaqının dəyirmançılar assossiyasının rəhbəri olaraq fəaliyyət göstərən Batır.
Siyasi karyerası
Torobayev 2007-ci il Qırğızıstan parlament seçkiləri zamanı Qurmanbek Bakıyevin Ak Jol partiyasına qoşulmuş və ölkənin Ali Məclisinin deputatı seçilmişdir. 15 dekabr 2009-cu ildən 2010-cu ilə qədər o, Fövqəladə Hallar Naziri olaraq fəaliyyət göstərmişdir. Bakiyevin 2010-cu il Qırğızıstan qiyamında devrilməsindən sonra Torobayev Ömürbek Babanovun rəhbərlik etdiyi Qırğızıstanın Respublika Partiyasına qoşulmuşdur. Lakin, Torobayev və Babanov tez-tez münaqişəyə girmişdir, bu isə Torobayevin Respublika Partiyasının tərk etməsi və Önüqüü-Proqress partiyasını yaratmasına səbəb olmuşdur.
2016-cı ildə Bakıt Torobayev və Kanat İsayev Ali Məclisin spikerliyi üçün namizəd olmuşdur. Namizədlərin hər ikisi də spiker seçilmək üçün yetərli səs ala bilməmişdir.
II Vaxtanq Tangik
II Vaxtanq Tangik (doğum və vəfat tarixləri bilinmir) – Aşağı Xaçın knyazı. Sərkis Zaxaryan və Saakanduxt Arsruninin qızı olan Xorişə xatunla evlənmiş, üç oğlu və üç qızı olmuşdur: 1214-cü ildə Böyük oğlu Həsən Cəlal Xaçın taxtına oturmuşdur.
2003 KONKAKAF Qızıl Kuboku
2003 KONKAKAF Qızıl Kuboku — 2003-cü ilin 12 – 27 iyul tarixləri arasında ABŞ və Meksikada təşkil olunmuş sayca yeddinci KONKAKAF Qızıl Kuboku. Turnirin qalibi final matçında qızıl qol ilə Braziliya milli futbol komandasını 1–0 hesabı ilə məğlub etmiş Meksika milli futbol komandası olmuşdur.
Mahmud Esambayev
Həyatı
Mahmud Əlisoltanoviç Esambayev 1924-cü il iyul ayının 15-də Qroznı yaxınlığındakı Köhnə Atagi kəndində anadan olmuşdur. O, çeçen Sovet balet artisti, rəqqas, 1974-cü ildən SSRİ Xalq artistidir.
1939—1941-ci illərdə Qroznı Xoreoqrafiya Məktəbində oxumuş, 1944—1956-cı illərdə Qırğızıstan Opera və Balet Teatrının solisti olmuşdur.
1957-ci ildən estradada çıxış etmişdir. Esambayevin repertuarına dünya xalqlarının rəqsləri daxil idi. “Çoban” (çeçen-inquş, özbək), “Ovçu və qartal” (monqol), “Döyüşçü” (başqırd), “Qızıl allah” (“Bharat natyam” hind klassik rəqsi üslubunda), “Makumba” (Braziliya mərasim rəqsi), “Ave Mariya” rəqs novellası (F.Şubertin musiqisi əsasında), “Alov rəqsi” (M. de Falyanın musiqisi əsasında) Esambayevin məşhur rəqslərindəndir.
Virtuozluq, yüksək emosionallıq və plastiklik, rəqsin üslub və xarakterini dəqiq, qabarıq vermək məharəti onun ifacılığı üçün xarakterikdir. İncəsənət aləmində onu “rəqs şairi” adlandırırlar.
Məşhur rəqqas balet ustası olana qədər çətin bir həyat yolu keçmişdir. 1962-ci ildə “Azərbaycanfilm”in istehsal etdiyi “Mən rəqs edəcəyəm” adlı 91 dəqiqəlik tammetrajlı bədii film Mahmud Esambayevin həyat və yaradıcılığına həsr olunmuşdur. Baş rolunu M.Esambayevin özünün canlandırdığı filmin digər adı “Əmək və qızılgül”dür. Filmdə rəqqasın yaradıcılığından söhbət getməklə yanaşı, çeçen-inquş xalqının həyatı da öz əksini tapmışdır. Filmin ssenari müəllifi İdris Bazorkin, Tofiq Tağızadə, quruluşçu rejissoru Tofiq Tağızadə, operatoru Rasim Ocaqov, rəssamı Kamil Nəcəfzadə, bəstəkarı Rauf Hacıyevdir. Rollarda Mahmud Esambayev (Mahmud Esembayev kimi) Mahmud, Vladimir Txapsayev - Əlisultan, Leyla Abaşidze - Doğmara, Münəvvər Kələntərli - Sonu, Hökümə Qurbanova - Bikətu, Adil İsgəndərov - Klub müdiri, İsmayıl Əfəndiyev - Həkim, Gündüz Abbasov - Müsit, Tələt Rəhmanov - İnzibatçı, İbrahim Əliyev - Mahmud (uşaq) və başqaları çəkilmişlər.
1959-cu ildə Esambaev öz proqramı ilə Moskvada çıxış etmiş, sonra “Sovet baletinin ulduzları” qrupunun tərkibində Fransada, Cənubi Amerikada qastrol səfərlərində olmuşdur. Beynəlxalq estrada incəsənəti xadimləri ittifaqının prezidenti, Beynəlxalq rəqs akademiyasının akademiki idi. Onun fəal dəstəyi nəticəsində Qroznıda dramatik teatr və sirkin yeni binaları tikilmişdir.
10-cu çağırış SSRİ Ali Sovetinin deputatı olmuşdur.
Mahmud Esambayev 2000-ci il yanvar ayının 7-də 76 yaşında dünyasını dəyişmiş, Moskvada Danilov müsəlman qəbiristanlığında dəfn edilmişdir.
Noren
thumb|Noren. – otaqda və ya girişdə asılan ənənəvi yapon pərdəsi. Müxtəlif ölçüləri və formaları mövcuddur.
Tarixi
Norenlər ilk dəfə Heyan dövründə istifadə olunmağa başlanmışdır. Belə ki, noren qışda istiliyi saxlamaq, yayda isə evi sərinləşdirmək üçün istifadə olunan alət idi. Muromaçi dövründən etibarən iş yerlərinin giriş hissəsini toz, topraq, pis qoxu və tüstüdən qorumaq üçün noren asılmağa başlanmışdır.
Edo dövründə müştərilər restorandan çıxarkən əllərini norenə sürtüb təmizləyirdilər. Noren nə qədər çirkli idisə, restoran bir o qədər yaxşı və bol müştərisi olan restoran hesab olunurdu. Noren üzərindəki simvollarla birlikdə dükkan sahibi üçün reputasiya simvoluna çevrilmişdir. Dükkan işçisi öz dükkanını açarkən çalışırdı ki, keşmiş iş yerinin mötəbərə norenindən istifadə etsin. Dükkan sahibinin bu icazəni verməsi həm işçi üçün fəxr hesab olunurdu, həm də işçi ilə dükkan sahibi arasındakı əlaqəni təmsil edirdi.
Norenlər Tayşo dövrünə qədər geniş şəkildə istifadə olunsa da, iş yerlərinin qərbləşməsi nəticəsində öz əhəmiyyətini itirmişdir. Hazırda norenlər yapon üslubunda olan dükkan və restoranlarda istifadə olunur.
İstifadəsi
Noren izakaya, suşi dükkanı, ramen restoranı, mağaza və ya onsen kimi ictimai yerlərdə istifadə olunur. Norenin üzərində iş yerinin adı yazılır, buna görə də biznes brendinin bir hissəsinə çevrilib. Evlərdə isə noren otaqları ayırmaq üçün arakəsmə kimi istifadə olunur. Standart pərdələrdən fərqli olaraq noren heç vaxt yuxarı qaldırılmır, həmişə aşağı salınmış vəziyyətdə saxlanılır. Buna görə də noren daha qısa olur ki, həm girişdən keçərkən rahat olsun, həm də bütün gün işığının qarşısını almasın.
Norenin üzərindəki simvollar iş yeri haqqında informasiya verir. Simvol iş yerinin sahibini və ya iş yerinin növünü bildirə bilər. Məsələn, düyü satan mağazanın girişində asılmış norenin üzərində düyü heroqlifi (米) olur. Yaponiya hamamlarında asılmış norenlərin üzərində "男" kancisi kişi hamamını, "女" kancisi isə qadın hamamını bildirir. Standart norenin uzunluğu 83–86 sm, eni isə 130–145 sm olur.
Ənənəvi noren əsasən kətan və pambıq parçadan hazırlanır və təbii boyaqlarla rənglənir, lakin müasir dövrdə poliefirdən hazırlanmış norenlər populyardır, çünki daha uzunömürlü və gün işığına qarşı dözümlüdür. Ağ kalliqrafiyaya malik indiqo rəngli noren ən populyar noren çeşididir.
Adiabatik proses
Adiabatik proses (yun. adiabatos - bağlı) - havanın vəziyyətinin (həcmi, təzyiqi, sıxlığı və temperaturunun) kənardan istilik gəlmədən dəyişilməsi. thumb|right|İzotermik prosesdə adiabat proses
İzahı
Adiabat proses — elə termodinamik prosesə deyilir ki, burada sistem nə istilik miqdarı alır, nə də istilik miqdarı verir. Hava yuxarı qalxdıqda onun kütləsi genişlənir və nəticədə kənara getmədən onun temperaturu hər 100m-də 1o düşür. Hava aşağı endikdə isə onun kütləsi sıxlaşır və kənardan ona istilik daxil olmadan temperaturu yenə hər 100 m-də 1o-yə qədər qalxır.
Növləri
Atmosferdə 2 cür adiabat proses vardır:
Malaqasi Nil timsahı
Malaqasi Nil timsahı — əsl timsahlar sinfinin ən böyük nümayəndələrindən biri sayılan Nil timsahının bir yarımnövü. Yalnız Madaqaskar adasında yayılmışdır. Malaqasilər buna "voay" və ya "mamba" deyirlər. Hal-hazırda yarımnöv insanlar tərəfindən demək olar ki, məhv edilir. Son Malaqasi Nil timsahlarına əlçatmaq çətinkeşilən yerlərdə rast gəlinir. Məsələn: Ankarana massivinin yeraltı çaylarında (Ankarana Milli Parkı). "Müqəddəs göllərdə" yaşayan və dini qadağa ilə qorunan populyasiyalar da var. Belə bir göl Ambilube və Antsiranana şəhərləri arasında yerləşən Anivuranudur.
Yonas Hektor
Yonas Hektor — Bundesliqa təmsilçilərindən olan Köln klubunda və Almaniya milli futbol komandasında müdafiənin sol cinahında çıxış edən peşəkar Almaniya futbolçusudur.
NGC 317A
NGC 317A — Yeni Baş Kataloqda qeydə alınmış qalaktika. Göy üzündə Andromeda bürcü istiqamətində yerləşir. S0 tipli. tərəfindən ildə 40.64 sm (16 düymə) ölçülü  vasitəsilə ildə kəşf edilmişdir.
NGC 2936
NGC 2936, Yeni Baş Kataloqda qeydə alınmış qalaktikadır. Göy üzündə Hidra bürcü istiqamətində yerləşir. E6 tipli. tərəfindən ildə 121.92 sm (48 düymə) ölçülü  vasitəsilə kəşf edilmişdir.
Verilənlərin elektron mübadiləsi
Verilənlərin elektron mübadiləsi – rabitə (məsələn, telefon) şəbəkəsində informasiyasının (məsələn, sifarişlərin və qaimələrin) bir kompüterdən başqasına ötürülməsi. EDI vasitələri insanları kağızlarla bağlı gərəksiz işlərdən azad edir və rabitədə poçta və daşıma xidmətlərinə xass olan gecikmələri azaldır. EDI-nin səmərəliliyini artırmaq məqsədilə informasiyanın formatlanması və ötürülməsi standartları işlənib hazırlanıb. Belə standartlardan biri X.400 protokoludur.
NGC 7076
NGC 7076, Yeni Baş Kataloqda qeydə alınmış planetar dumanlıqdır. Göy üzündə Sefey bürcü istiqamətində yerləşir. PN tipli. tərəfindən ildə  ölçülü  vasitəsilə ildə kəşf edilmişdir.
Politrop proses
thumb|right|Politrop proses thumb|Politropik proseslər müxtəlif politropik indekslərlə fərqli davranır. Bir politropik proses digər əsas termodinamik proseslərə çevrilə bilər. Politrop proses - xüsusi istilik miqdarı dəyişməz qalan termodinamik prosesə deyilir. İdeal qaz üçün bu düsturla yazılır: pV^n=const Politrop prosesin xüsusi halları bunlardır:
Fərid Dursunov
Fərid Fazil oğlu Dursunov — Azərbaycan Silahlı Qüvvələrinin kapitanı, Vətən müharibəsi şəhidi.
Həyatı
Məryəm Dursunova ilə ailəli idi. Ömər və İsa adında oğulları yadigar qaldı.
Hərbi xidməti
Azərbaycan Ordusunun kapitanı olan Fərid Dursunov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi üçün başlanan Vətən müharibəsi zamanı Kəlbəcər rayonunun Murovdağ istiqamətində gedən döyüşlərdə savaşıb. Fərid Dursunov sentyabrın 28-də Murovdağ döyüşləri zamanı şəhid olub. Qax rayon Qorağan kəndində dəfn olunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Fərid Dursunov ölümündən sonra "Vətən uğrunda" medalı ilə təltif edildi.
Azərbaycanın Kəlbəcər rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Fərid Dursunov ölümündən sonra "Kəlbəcərin azad olunmasına görə" medalı ilə təltif edildi.
Qalatasaraya olan sədaqəti
Kapitan Fərid Dursunov "Qalatasaray" Futbol Klubunun sadiq fanatlarından idi. Fərid Dursunov Vətən müharibəsi zamanı döyüşlərə qatılmazdan əvvəl şəhid olacağı halda məzarının yanında Azərbaycan bayrağı ilə yanaşı "Qalatasaray"ın bayrağının ucaldılmasını vəsiət eləmişdi. Onun vəsiətinin sosial medialarda ictimailəşməsindən sonra "Qalatasaray" İdman Klubu özünün rəsmi twitter hesabında Fərid Dursunovun məzarının fotosunu paylaşdı və başsağlığı mesajını yayımladı.
"Şəhid olsam məzarıma Azərbaycan bayrağı ilə birgə Qalatasaray bayrağını asın" deyən və vəsiəti yerinə yetirilən Şəhid Fərid Dursunov ilə birgə bütün şəhidlərimizə Allahdan rəhmət diləyirik. Qalatasaraylılıq ölməz…
Ardınca isə "Qalatasaray" İdman Klubunun başqan yardımcısı Yusuf Günay şəhidin atası Fazil Dursunova zəng elədi və başsağlığı verdi.
İdeal qazın hal tənliyi
İdeal qazın hal tənliyi - sadəcə, olaraq ideal qazın halını təyin edən tənliyə deyilir. Bəzən bu tənliyə Klapeyron və ya Mendeleyev-Klapeyron tənliyi deyilir. İdeal qazın hal tənliyi (Mendeleyev-Klapeyron tənliyi) aşağıdakı kimidir:
Kabare
Kabare hər cür aktual mövzuya istehzalı, iynəli, satirik münasibətlə yanaşan, sosial tənqidə üz tutan teatr növüdür. Xüsusilə siyasi və sosial mövzulara diqqət yetirən kabaredə melodiyalar, rəqslər, eskizlər, monoloqlar, dialoqlar və hətta açıq şoular və qısametrajlı filmlər də yer alır. Kabare yumoristik və əyləncəli olsa da, əsasən ciddi teatr janrlarından biri hesab olunur. Kabare sözü fransızca meyxana mənasını verən cabaret sözündən götürülmüşdür.
Manaf Tlas
Manaf Mustafa Tlas — Suriya hərbi zabiti, Suriya Respublikası Qvardiyasının keçmiş briqadiri və 2012-ci ildə fərarilik edənə qədər Bəşər Əsədin yaxın çevrəsinin üzvü.
İlk illəri
Tlas 1964-ci il tarixində Suriyanın Homs şəhəri yaxınlığındakı Rastan kəndində, yerlilər arasında görkəmli bir sünni müsəlman ailəsində anadan olmuşdur. Onun atası Əbdülqədir Tlas Osmanlı dövründə türk qarnizonlarına sursat sataraq dolanan bir sünni zadəgan idi. Digər tərəfdən, ailəsinin üzvləri Birinci Dünya müharibəsindən sonra fransız işğalçılar üçün də çalışır. Atasının nənəsi çərkəz mənşəli, anası isə türk əsilli idi. Tlasın anası vasitəsi ilə bəzi ələvi əlaqələrinə sahib olduğu deyilir.
Tlas Hafiz Əsədin böyük oğlu və 1994-cü ildə baş verən qəzada ölümünə qədər varisi olan Basil Əsədin yaxın dostu idi. O, daha sonra Bəşər Əsəd ilə dostlaşır, Əsədlə birlikdə hərbi kollecdə oxuyur. Bəşər Əsəd Manaf ilə Firas Tlas qardaşlarını öz həmyaşıdları və dostları kimi qəbul edirdi.
Karyerası
Tlas 2000-ci ildə Hafiz Əsədin ölümündən sonra Bəşər Əsədin sağ əlinə çevrilir. O, həmin il Bəəs Partiyası Mərkəzi Komitəsinin üzvü olur. Tlas gələcək illərdə liderliyə potensial namizəd olaraq da qəbul edilirdi. O, 2005-ci ilin iyun ayında yenidən Bəəs Partiyası Mərkəzi Komitəsinə seçilir.
Tlas 2011-ci ildə başlayan üsyanı yatırmaq üçün istifadə olunan əsas hərbi hissələrdən biri olan Respublika Qvardiyasının briqadiri təyin edilir. Bu briqadaya hakimiyyətə gəlməmişdən əvvəl Bəşər Əsəd, 1994-cü ildə vəfat edənə qədər isə Basil Əsəd rəhbərlik edirdi.
Fərarilik
Tlasın təhlükəsizlik qüvvələrinin etirazçılara qarşı zorakılıq tətbiq etməsindən getdikcə daha çox qəzəbləndiyi bildirilirdi. O, 2011-ci ilin mart ayında müxalifət ilə hökumət arasındakı ilk görüşmədə iştirak edir, dialoq qurmağa və siyasi həll tapmağa çalışır. O, Suriyada müxalifət ilə danışıqlar apararaq barışıq səylərində iştirak edir. Lakin bu barışıq səylərinin 2011-ci ilin mayından ev dustaqlığına, 2012-ci ilin iyulunda fərarilik etməsinə səbəb olduğu deyilir.
Tlasın qiyamdakı rolu barədə müxtəlif fəallardan məlumatlar var. Bəziləri onun ev dustaqlığında olduğunu və 2011-ci ildən bəri ordu vəzifəsindən azad olduğunu iddia edirdi. Tlass ailəsinin məmləkəti olan Ər-Rastan həmin dövrdə ordudan fərarilik edənlərin bazasına çevrilir. Bəzi fəallar ailənin qiyam simpatiyasına şübhə etdikləri üçün bir müddət ciddi nəzarət altında olduqlarını da ifadə edirdilər.
Tlas 23 digər zabit ilə birlikdə 2012-ci ilin iyun ayının əvvəllərində, Suriya kəşfiyyat orqanlarının onların müxalifət üzvü olduqlarını aşkar etdikdən sonra Türkiyəyə tərəf qaçır. Suriya Milli Şurasının üzvü Bəşər Hiraki daha sonra Manaf Tlasın hökumətin əsas simalarından biri olduğunu və onun fərarilik etməsinin Bəşər Əsədin azalan gücünü bir işarəsi olduğunu bildirir. Bu hadisə Suriyada yüksək rütbəli hərbi komandirin ilk fərarilik etməsi halı kimi qiymətləndirilir. 6 iyul 2012-ci il tarixində Fransa Xarici İşlər Naziri Loran Fabius Manaf Tlasın ailəsinə qovuşması üçün Paris şəhərinə getdiyini açıqlayır.
Manaf Tlasın Dəməşq şəhərindən çıxarkən arvadının və oğlunun Beyrut şəhərində olduğu da məlum olur. Tlassın fərarilik etməsindən sonra onu həyat yoldaşı və oğlu Beytut şəhərini tərk edərək Fransaya, Paris şəhərinə gedirlər.
İdlib
İdlib — Suriyanın şimal-qərbində yerləşən şəhər. İdlib eyniadlı mühafazasının tərkibinə daxildir.
Elektron cüzdan
Elektron cüzdan – elektron pulları özündə saxlamağa və elektron ödənişləri yerinə yetirməyə imkan verən ödəniş çipi (CHIP) olan smart-kart, yaxud başqa elektron daşıyıcı. "Elektron cüzdan" termini elektron pulların toplanması, saxlanması və köçürülməsi əməliyyatlarını yerinə yetirməyə imkan verən qurğulara və proqram təminatına da aid ola bilər.
Zaur Kamal
Zaur Kamal (tam adı: Zaur Kamal oğlu Gülməmmədov, ) — Əməkdar mədəniyyət işçisi, müğənni, şoumen, radio dj, jurnalist, televiziya aparıcısı.
Həyatı
Zaur Kamal 19 dekabr 1974-cü ildə Bolnisidə anadan olmuşdur. Orta məktəbi Bolnisi rayonunda başa vurduqdan sonra 1993-cü ildə Azərbaycan Dövlət İncəsənət Universitetinin "Televiziya rejisorluğu" fakültəsinə daxil olub. 1997-ci ildə təhsilini başa vurub. Evlidir, Bartu və Rüstəm adlı iki oğlan övladı var.
Karyerası
Zaur Kamal aparıcılıq fəaliyyətinə 1998-ci ildə başlayıb. İlk dəfə "Burc FM" (hazırda 100.5 FM) radiosunda "Poliqon" verilişinin aparıcısı olub. Daha sonra Xəzər TV-də teleaparıcılq fəaliyyətinə də başlayıb. Televiziyada ilk layihəsi "Ay Zaur" verilişi olub. Daha sonra "5-də 5" layihəsi ilə də məşhurlaşıb. 2016-cı ildə "Əməkdar mədəniyyət işçisi" adına layiq görülüb. 2018-ci ildən Radio Xəzər və 100.5 FM radiolarının direktorudur. 2020-ci ildən 106.3 FM də "Danışır Zaur" proqramının aparıcısıdır. 2021-ci ildən ARB TV-də "HəminZaur" tele verilişinin aparıcısıdır.
Leyla Abaşidze
Leyla Mixaylovna Abaşidze — Sovet və Gürcüstan aktrisası, Gürcüstan SSR-in xalq artisti (1965).
Striptiz
thumb|175px|[[Amerikan burlesk rəqqası Lola Bel Aire, ənənəvi striptiz həyata keçirərkən.]]
Striptiz (orijinal mənşəyi: ingiliscə strip-tease) gənc bir qadın aktrisanın gecə klublarında və pavilyonlarda musiqinin müşayiəti altında rəqs edərək və soyunaraq ifa etdiyi şou kimi müəyyən edilmişdir. Strip-şoular müasir dövrdə striptiz klublarında və pablarda həyata keçirilir (xüsusilə Böyük Britaniyada). Xüsusilə striptizin baş verdiyi yerlərdə ətrafdakı işıq zəif, musiqi isə ağır olur. Kreslo kimi əşyalar bu şoularda istifadə olunan alətlərdir. Ehtimal olunur ki, səhnədə soyunma dəbi ilk dəfə 1895-ci ildə Parisdə keçirilən Divan japonais şousunda Moreno de Blansac tərəfindən tətbiq edilmişdir. Əvvəlcə kabarelərdə keçirilən bu şoularda yalnız Mata Hari və Dita Von Tiz kimi bir neçə nəfər məşhurlaşmağı bacarmışdır. 1930-cu illərdən ABŞ-də burlesk adı altında geniş yayılmışdır. 1935-ci ildə yenidən Avropaya geriyə qayıtmış və 1955-ci ildən geniş yayılmışdır. Kinoda isə Gilda, Rita Hayworth, Brigitte Bardot və Jeanne Moreau etdikləri striptiz səhnələri ilə yaddaşlarda qalmağı bacarmışdırlar. Qadın aktyorların həyata keçirdikləri şoulardan başqa qadınlar və homoseksual kişilər üçün nəzərdə tutulmuş kişi rəqqaslarla da striptiz şouları nümayiş etdirilir.
Emma Maki
Emma Maki — fransız-britaniyalı aktrisa. "Seks tərbiyəsi" teleserialında Meyv Uayli rolunu canlandırmaqla məşhurluq qazanıb.
Həyatı
Maki Sablé-sür-Sart kommunasında böyüyüb. 2013-cü ildə Nantes Kollecində Yüksək Fəxri diplomla bakalavr dərəcəsini almışdı, daha sonra Lids Universitetində ingilis dili və ədəbiyyatını öyrənmək üçün İngiltərəyə köçdü. Təhsilini 2016-cı ildə bitirdi. Hal hazırda Londonda yaşayır.
Azərbaycanlıların məskunlaşması
thumb|250x250px|Azərbaycan xalqının hal-hazırda yaşadığı ərazilər — [[Azərbaycan|Azərbaycan Respublikası, Dağıstan, Gürcüstan, İran (Cənubi Azərbaycan) və Türkiyə (İğdır ili və Qars ili)]]
Tarixi yurdlar
left|thumb|200x200px|2010-cu ildə [[İran|İran İslam Respublikasında həyata keçirilən ölkə miqyaslı sorğuya əsasən danışanların ana dili əsasında İran azərbaycanlılarının məskun olduqları ostanlar və həmin ostanlarda əhali içində nisbətləri.]]
Azərbaycan Respublikası
Azərbaycanlılar Azərbaycan əhalisinin əksəriyyətini təşkil edir. The World Factbook təşkilatının verdiyi məlumata görə 1999-cu ildə Azərbaycan əhalisinin 90.6%-i azərbaycanlılardan ibarət idi. 2009-cu ildə keçirilən Azərbaycan əhalisinin siyahıyaalınmasına əsasən Azərbaycan Respublikasında 8,172,809 azərbaycanlı (ölkə əhalisinin 91.6%-i) yaşayırdı.
İran
İran azərbaycanlıları və ya cənubi azərbaycanlılar İran Azərbaycanında yaşayan və ya əslən İran Azərbaycanından olan azərbaycanlılardır. İran azərbaycanlılarının sayı müxtəlif mənbələrə görə 15–35 milyon arasındadır, bu isə İran əhalisinin 18%–50%-ni təşkil edir. 1957-ci ildə Moskvada nəşr edilmiş "Ön Asiya xalqları" kitabında 1956-cı il üçün verilən ehtimala əsasən "bütün İranda təxminən 4,000,000 nəfərədək etnik azərbaycanlı yaşayırdı." Bundan əlavə tayfa bölgüsünü saxlamış, köçəri və yarım köçəri həyat sürən və dil həmçinin mədəniyyət baxımından azərbaycanlılara yaxın olan tayfalara mənsub əhalinin sayı isə təxminən 700,000 nəfər (400,000 əfşar, 180,000 şahsevən, 75,000 qaradağlı 25,000 qacar və 20,000 qarapapaq) idi.
İran azərbaycanlıları əsasən İranın şimalında, qərbində və şərqində yaşayırlar. İran azərbaycanlıları Ərdəbil, Urmiya, Təbriz, Zəncan ostanlarının əksəriyyətini təşkil edirlər. Bütünlükdə isə farslardan sonra İranda yaşayan xalqlar içində sayca ən çoxdurlar.
Dağıstan
right|thumb|275x275px|[[Azərbaycanlıların yaşadığı rayonları sarı rəngdə göstərən Dağıstan xəritəsi.]] Dağıstan azərbaycanlıları Rusiya Federasiyasının Dağıstan Respublikasında yaşayan və yerli azsaylı xalq statusuna malik azərbaycanlılardır. 2010-cu ildə keçirilən Ümumrusiya əhalinin siyahıya alınması əsasən rəsmi sayları 130,919 nəfər (Dağıstan əhalisinin 4,50%-i və ən böyük 6-cı etnik qrup) idi. Dağıstan azərbaycanlıları kompakt halda Dərbənd, Dağıstan İşıqları, Mahaçqala və Qızılyar şəhərlərində, Dərbənd, Tabasaran, Qızılyar, Məhərrəmkənd və Rutul rayonlarında yaşayırlar.
Borçalı
left|thumb|300x300px|[[Gürcüstan əhalisinin siyahıyaalınması (2002)|2002-ci il əhalinin siyahıyaalınmasına əsasən azərbaycanlıların paylanması ilə Gürcüstanın inzibati xəritəsi.]] Borçalı Gürcüstanda yerləşən və əsasən azərbaycanlıların yaşadığı Aşağı Kartli (Kvemo-Kartli) diyarının tarixi adıdır. 2002-ci il Gürcüstan əhalisinin siyahıyaalınmasının yekunlarına əsasən diyarın ümumi əhalisi 497,530 nəfər olmuşdur. Onların 224,386 nəfəri (Kvemo-Kartli əhalisinin 45.1%-i) azərbaycanlı idi.
İğdır və Qars
Türkiyə azərbaycanlıları əsasən İğdır və Qars illərində yaşayan azərbaycanlılardır. 1990-cı ildə SSRİ–Türkiyə sərhədinin yaxınlığında 400,000-ə yaxın etnik azərbaycanlı yaşayırdı, ancaq başqa bir məlumatda Türkiyədə təkcə cəfəri məzhəbindən olan azərbaycanlıların sayının 1998-ci ildə təxminən 3,000,000 olduğu qeyd edilir. Britannika Ensiklopediyasının 2000-ci ildə aparılan təxmini hesablamalara görə Türkiyə əhalisinin 1%-ni etnik azərbaycanlılar təşkil edirdi. 2013-cü ildə Türkiyədə 800,000 azərbaycanlı yaşayırdı. Azərbaycanlılar hal-hazırda İğdır şəhərindəki ən böyük 1-ci, Qars ilində isə ən böyük 2-ci etnik qrupdurlar.
Ermənistan
right|thumb|[[Ermənistan Sovet Sosialist Respublikası|Ermənistan SSR-də 1962-ci il statistikasına görə azərbaycanlıların yaşadığı ərazilər]] Ermənistan azərbaycanlıları, yerazlar və ya qərbi azərbaycanlılar, Qərbi Azərbaycan, yəni indiki Ermənistanda əsrlər boyu yaşamış etnik xalq sayılan azərbaycanlılardır. Vaxtilə bir neçə yüz min nəfərdən ibarət olan Ermənistanın azərbaycanlı icması 1988–1991-ci illərdən bəri mövcud deyil. Həmin illər Ermənistan azərbaycanlıları Dağlıq-Qarabağ münaqişəsinə görə təzyiqə məruz qalıb ölkəni tərk etməyə məcbur oldular. BMT-nin Qaçqınlar üzrə Ali Komissarı İdarəsinin məlumatına görə Ermənistanda hal-hazırda təxminən 30 nəfərdən bir neçə yüz nəfərə qədər azərbaycanlı yaşayır. Bunların çoxsu əyalətdə yaşayan ermənilərlə ailə qurmuş azərbaycanlı qadınlar və həmçinin yaşlı və xəstə olduğuna görə Ermənistanı tərk edə bilməyən insanlardır. Bəyan edilir ki, onların əksəriyyəti ayrıseçkiliyə məruz qalmamaq üçün adlarını dəyişmiş və kimliyini gizli saxlamağa məcburdurlar. 1828-ci ildən başlayıb 1988–1989-cu illərdə başa çatan deportasiya siyasəti nəticəsində indiki Ermənistan ərazisində 605-dən çox etnik azərbaycanlı kəndinin əhalisinin tərkibi "erməniləşdirilmişdir". Bundan əlavə olaraq, 1,500,000-dan çox azərbaycanlı indiki Ermənistandan qaçmış və 500,000-dən çox mülki şəxs həlak olmuşdur. 1916-cı ildə İrəvan quberniyasında azərbaycanlıların sayı 373,582 nəfər idi. Hal-hazırda həmin ərazidə etnik azərbaycanlı qalmayıb.
NGC 6062
NGC 6062, Yeni Baş Kataloqda qeydə alınmış qalaktikadır. Göy üzündə Herkules bürcü istiqamətində yerləşir. SBbc tipli. tərəfindən ildə 80.01 sm (31.5 inç) ölçülü  vasitəsilə ildə kəşf edilmişdir.
Xuan Nepomuseno Mendes
Xuan Nepomuseno Mendes — Meksika hərbi və dövlət xadimi. O, 6 dekabr 1876-cı ildən 17 fevral 1877-ci ilə qədər Meksika Prezidenti olmuşdur.
Həyatı
Xuan Nepomuseno Mendes 1847-ci ildə ABŞ ilə müharibədə baş tutan döyüşlərdə iştirak etmişdir. 1854-cü ildə Ayutla planının lehinə çıxış etmişdir. İqnasio Saraqosa ilə birlikdə 5 may 1862-ci ildə Puebla döyüşündə işğalçı Fransa qüvvələrini məğlub etmişdir. O, 1876-cı ildə Tustepek planını həyata keçirmişdir. Bu zaman Mexiko şəhərini işğal edən Porfirio Dias hüquqi formaları saxlamaq istəmiş və Mendesi müvəqqəti prezident olaraq təyin etmişdir. Öz növbəsində, yeni dövlət başçısı general Diası əməliyyatlar ordusunun rəhbəri təyin etmişdir. Ona prezidentliyə iddialı olan Sebastyan Lerdo de Texada və Xose Mariya İqlesiasın son qüvvələrini məğlub etmək tapşırığını etmişdir. Porfirio Dias 1877-ci ilin əvvəlində rəqiblərini hərbi yolla özünə tabe olmağa məcbur etmiş və Mendes hakimiyyəti Diasa təhvil vermişdir. Daha sonra o, iki dəfə (1880 və 1885) Puebla qubernatoru və Ali Hərbi Məhkəmənin sədri olmuşdur.
Ermənistan–Xorvatiya münasibətləri
Xorvatiya—Ermənistan münasibətləri — Xorvatiya və Ermənistan arasında iki tərəfli diplomatik münasibətlər. Ölkələr arasında diplomatik münasibətlər 8 iyul 1996-cı ildə qurulmuşdur. Ermənistan Xorvatiyada İtaliyanın Romadakı səfirliyi ilə, Xorvatiya isə Ermənistanda Yunanıstanın Afinadakı səfirliyi ilə təmsil olunur. 2011-ci ildə hər iki ölkə fəxri konsulluqlar açır: Ermənistan Zaqrebdə, Xorvatiya isə İrəvanda.
Ermənistan Avrasiya İqtisadi Birliyinin, Xorvatiya isə Avropa İttifaqının (Aİ) üzvüdür. Ermənistan Avropa İttifaqı ilə Birlik Sazişi imzalamışdır.
Tarixi
Dubrovnik Respublikasının mərkəzi Dubrovnik, Xorvatiya-Ermənistan tarixi əlaqələrinin mərkəzi olmuşdur. Dubrovnikdə yaşayan çox sayda xaricinin arasında bir neçə erməni var idi. Dubrovnikin iki himayəçisi müqəddəs Zenobius və Zenobia Kilikiyadan olan erməni müqəddəslər idi. Raqusan Yepiskopu Raimondo Gallani 18-ci əsrin əvvəllərində Ankara və İstanbulun baş yepiskopu idi. Dubrovnik Respublikası Osmanlı İmperiyası katoliklərinin, o cümlədən Ermənistandakıların qayğısına qalırdı. Perastdan olan bir xorvat iezuit Yosip Marinoviç, 1783-cü ildə varlı bir erməni bankir Covanni de Serposanın istəyi ilə "Dissertazione polemico-critica sopra due dubbi di coscienza narahatlığı gli armeni cattolici" əsərini yazır. Marinoviç dissertasiyasında, Osmanlı İmperiyasındakı Romadakı ruhanilərin bir hissəsi tərəfindən təsdiqlənməmiş, Erməni Apostol Kilsəsinin monofizitindən rabbani ayinləri alan erməni katoliklərini müdafiə edir.
Marinoviçin işi erməni katoliklərinin probleminin son siyasi və mənəvi həllinə təsir edir. Avstriya və Rusiya İmperiyasının köməyi ilə Vatikan, erməni katoliklərinin Osmanlı İmperiyasında tanınmasına nail olur və 1830-cu ildə İstanbulda baş yepiskopluğunu qurur. Marinoviçin işləri Ermənistanın tarixinin müasir tədqiqatlarının əsasını qoymuşdur.
Qondarma erməni soyqırımı
Xorvatlar Qondarma Erməni Soyqırımını Xorvatiyada tanımasa da, ermənilərə dərindən rəğbət bəsləyirlər. Xorvatiyada soyqırımın hərtərəfli öyrənildiyi qeyd olunur. Bu türk hökumətini Xorvatiya hökumətindən qondarma erməni soyqırımı istintaqının dayandırılmasını tələb etməsinə sövq etmişdir. Zagreb ittihamları rədd edir.
Siyasi əlaqələr
Ermənistan Xorvatiyanı 21 iyun 1994-cü ildə müstəqil bir ölkə olaraq tanıdı və ölkələr arasında diplomatik münasibətlər 8 iyul 1996-cı ildə quruldu. Ermənistan Xorvatiyada İtaliyanın Romadakı səfirliyi ilə təmsil olunur. Xorvatiya Ermənistanda Yunanıstanın Afinadakı səfirliyi vastəsi ilə təmsil olunur. Hər iki ölkənin fəxri konsulluqları var.
Titsian Tabidze
Titsian Tabidze (doğum 21 mart 1895, İmereti diyarı, Kutaisi quberniyası, Rusiya İmperiyası - ölüm 16 dekabr 1937, Tbilisi, Gürcüstan SSR, SSRİ) — Titsiani kimi də tanınan gürcü şair və Gürcü simbolist hərəkatının liderlərindən biri. İosif Stalinin Böyük Təmizlik kampaniyasının qurbanı olub. Həbs edilib və vətənə xəyanətdə itdiham edilərək güllələnib. Tabidze onun əsərini rus dilinə tərcümə edən məşhur rus yazıçısı Boris Pasternakın yaxın dostu olub.
Həyatı
Titsian Tabidze kənd keşiş ailəsində anadan olub. 1905-ci ildən Kutaisi Gimnaziyasında təhsil almağa başlayıb. Tezliklə yazarlığa başlayıb, öz əsərləri və rus və fransız dilindən tərcümə etdiyi əsərlər əvvəl Kutaisi qəzetlərində daha sonra Tbilisidə çap olunub.
O, 1917-ci ildə Moskva Universitetinin tarix-filologiya fakültəsinin məzunu olub. Moskvada Rus simbolizmi ilə tanış olub. Tabidze Gürcüstana qayıdıb və "Göy qılınc" hərəkatının təsisçilərindən və əsas ideoloqlarından biri olub. Tbilisiyə gələn hər bir şair qonağı bir qayda olaraq ilk qarşılayanlar Titsian Tabidze və Paulo Yaşvili olurdular. Bu baxımdan Tabidze məşhur şair Aleksandr Çavçavadzenin ənənəsini davam etdirirdi. Aleksandr Çavçavadzenin evi də indi onun yaşadığı evin yaxınlığında idi.
1924-cü ilin sentyabrında onlar Sergey Yesenin, 1926-cı ilin martında isə Vladimir Mayakovski ilə görüşdülər. 1931-ci ildə Boris Pasternak Gürcüstana səfər elədi və burada iki şairin tarixi görüşü oldu, onlar dost oldular. Titsianın yaradıcılığı rus ədəbiyyatına Zabolotsikinin, Pasternakın, Axmatovanın tərcümələri ilə daxil olmuşdu.
1937-ci ilin başlanğıcında Moskvada və Leninqradda Tabidzenin ifadəsi alındı. Həmin il o həbs olundu və 16 dekabr 1937-ci ildə güllələndi. Ölümündən sonra bəraət verildi.
Mikale döyüşü
Mikale döyüşündə, fars ordusu sarsıdıcı məğlubiyyətə uğradı. Spartalı kralı II Leotxid və afinalı Ksantippin rəhbərliyi altında düşmən ordusu tamamilə məhv edildi.
NGC 2218
NGC 2218, Yeni Baş Kataloqda qeydə alınmış Göy cismidir. Göy üzündə Əkizlər bürcü istiqamətində yerləşir. NF tipli. tərəfindən ildə 34.29 sm (13.5 düymə) ölçülü  vasitəsilə ildə kəşf edilmişdir.
Andre Onana
Andre Onana — İngiltərə Premyer Liqasında çıxış edən Mançester Yunaytedin kamerunlu qapıçısı.
İnter
1 iyul 2022-ci ildə İnter Onana ilə 5 illik müqavilə imzaladığını açıqladı. "İnter"də ilk matçına 7 sentyabr 2022-ci ildə keçirilən "İnter"–"Bayern Münhen" matçında çıxıb. Matça start heyətdə başlayan Onana 90 dəqiqə meydanda qalıb.Matç "Bayern Münhen"in 0–2 hesablı qələbəsi ilə başa çatıb.
== Uğurları ==
Salli Prisand
Salli Prisand (1946-cı il təvəllüdlü) — ′dan sonra yəhudi tarixində qaranlıqdan keçmiş, ravvinlik seminariyasının kordinasiyası ilə ikinci ravvin və ABŞ-nin ilk xanım ravvin praktikantıdır. Ravvin adı 1971-ci il 3 iyun tarixində Cincinnati, ′də yerləşən məbəddə yəhudi seminariyası tərəfindən layiq görülmüşdür. Bundan sonra Prisand Nyu-York, Manhetten′dakı sinaqoqunda köməkçi ravvin vəzifəsini icra etmiş və sonra  ştatında,  şəhərində yerləşən  məbədinə rəhbərlik etmişdir. (1981-ci ildən 30 iyun 2006-cı ilədək təqaüdə qədər).
Abdullah Bəyzavi
Bəyzavi və ya Qazı Bəyzavi (d. ?, Şiraz - ö. 1286 Təbriz), Azərbaycan türk ü, hüquqçu, alim, tarixçi və müfəssir.
Həyatı
Tam adı Abdullah ibn Ömər ibn Məhəmməd Nasıruddin əl Bəydavidir. Şiraz yaxınlarındakı Bəyda qəsəbəsində doğulmuş və yetişmişdir. Şirazda başqazı ikən müəllimi Məhəmməd ibn Məhəmməd Kəthaninin tövsiyəsiylə qazılığı buraxaraq, İslami elmlər üzərində çalışmağa başlamışdır.
Xacə Nəsirəddin Tusi öz zəmanəsində yaşamış məşhur Quran təfsirçisi Qazı Beyzavi Şafei ilə dostluq edirdi. (Qeyd etmək yerinə düşər ki, Qazı Beyzavi Nəsirəddin Tusinin “Füsuli-Nasiriyyə” kitabını şərh etmişdir). Bir dəfə camaatın gözü qarşısında Tusi Qazı Beyzavinin atının üzəngisini tutub onun ata minməsinə kömək etmişdi. Xacədən soruşdular ki, Qazıya münasibətdə bu qədər ehtiram va təvazönün səbəbi nədir? Cavab verdi: “Çoxdan istəyirdim ki, bir nəfərə qarşi belə təvazökarlıq edib qulluğunda durum. Nə qədər axtardımsa, bunun üçün Qazıdan daha layiqli şəxs tapa bilmədim. Ona görə bu ehtiramı ona göstərdim”. Nəzərə almaq lazımdır ki, Xacə Tusi bu zaman vəzifə sahibi va hökmdarın vəziri idi.
Qazi Beyzavi daha sonra Təbrizə yerləşmiş və 1286-cı ildə burada ölmüşdür.
Ən böyük və ünlü çalışması "Ənvarut Tənzil və Əsrarut Təvil" (tənzilin nurları və təvilin əsrarları) adlı Quran təfsiridir. Türkcədə və Türkiyədə Bəydavi Təfsiri olaraq bilinən bu əsər əsrlərcə mədrəsələrdə oxudulmuşdur. Hətta Osmanlı dönəmində seçkin elm adamları tərəfindən bu əsər padişah hüzurunda oxunmuş və çox saylı bir dinləyici kütləsi qazanmış, Osmanlıda bu Bəydavi Təfsiri oxuma seanslarına Hüzur dərsləri adı verilmişdi. Hər dövrdəki İslam alimləri Bəydavi təfsiri haqqında olumlu görüş bildirmişdir.
Azərbaycan Əlyazmalar İnstitutunda əl-Beyzavinin təfsirinin 50-dən çox nüsxələri qorunmaqdadır. Bu nüsxələrin bir neçəsinin əl-Beyzaviyə aid olduğu yeni aşkar edilmişdir.
Hekayət
Məşhur alimlərdən Beyzavi illərlə mədrəsə təhsili verdikdən sonra yeddi, səkkiz dəri kitab yazar. Bu kitabları götürərək hökmdarın hüzuruna çıxmaq üzrə yola çıxır. Günlərlə getdikdən sonra, yolda rast gəldiyi bir qəbilə rəisinin çadırına qonaq olur. Uzun bir elmi söhbətdən sonra qəbilə rəisinin arvadı: - "Oğlum, sən haradan gəlib hara gedirsən?" - deyə soruşar. Qazi Beyzavi "Xorasandan gəldiyini, hökmdarın hüzuruna çıxmaq üçün yola düşdüyünü" - söyləyər. Daha sonra aralarında belə bir söhbət olur: - Bu kitabları yazdım, bunları hökmdara göstərib bir az kömək və ehsan istəyəcəyəm. - Oğlum, sən "Fatihə" surəsini bilirsənmi? - Kitab yazan kimsə "Fatihə"ni bilməzmi? - Elə isə oxu... Beyzavi oxuyarkən dördüncü ayəyə gəldiyində qadın: - "Bunun mənası nədir?" - deyə soruşar. Beyzavi, bu ayənin mənası : - "Yardım, inam və ehsanı ancaq Səndən istəyirik" - deyə cavab verər... Qadın: - Oğlum, sən elmi üzündən oxumusan. Həmçinin kitabları da elə... Uca kitabımızda "Hər şeyi Allahdan istəyin" deyildiyi halda, sən hökmdardan köməkmi gözləyirsən? - deyər. Beləcə, Qazi Beyzavi təkrar Xorasana qayıtdığı zaman yoldaşlarına "illərlə mədrəsə təhsili verdiyim halda, çadırda böyüyən qadının səviyyəsinə çatmamışam!" -deyib yenidən elmi-ü ledün (ilahi sirlərə dair elmlərin) təhsilinə başlayır və məşhur təfsirini yazır.
Teymur Babayev
Teymur Babayev (Babayev Teymur Əsəd oğlu; 11 sentyabr, 1938, Bakı, Azərbaycan SSR) — Tibb elmləri doktoru, professor.
Haqqında
Babayev Teymur Əsəd oğlu 1938-ci il sentyabr ayının 11-də Bakı şəhərində anadan olmuşdur. 1956-1961-ci ildə Azərbaycan Dövlət Tibb İnstitutunda (indiki ATU) təhsil almışdır. 1961-ci ildə Sabirabad rayonunda həkim-stomatoloq kimi işləmişdir. 1965-ci ildə ATU-nun aspiranturasına daxil olmuş, 1969-cu ildə elmlər namizədi dissertasiyasını müdafiə etmişdir. Daha sonra 2 il 4 saylı Stomatoloji poliklinikada cərrah-stomatoloq vəzifəsində çalışmışdır.
1971-2007-ci illərdə ATU-nun Cərrahi stomatologiya kafedrasında fəaliyyət göstərmişdir. T.Babayev 1971-ci ildən ATU-nun Cərrahi stomatologiya kafedrasında assistent, 1977-ci ildən dosent, 1987-2007-ci illərdə həmin kafedraının müdiri vəzifəsində çalışmışdır. 1981-ci ildə Moskvada doktoranturaya qəbul olmuşdur. 1990-cı ildə tibb elmləri doktoru elmi dərəcəsinə, 1991-ci ildə professor elmi adına layiq görülmüşdür. 2007-ci ildən ATU-nun Ağız və üz-çənə cərrahiyyəsi kafedrasının professorudur. Tədqiqatları anadangəlmə və qazanılmış qüsurların cərrahi müalicəsi probleminə həsr edilmişdir. Elmi kadrların hazırlanmasına böyük xidmətləri olmuşdur.
NGC 4917
NGC 4917, Yeni Baş Kataloqda qeydə alınmış qalaktikadır. Göy üzündə Tazılar bürcü istiqamətində yerləşir. SBb tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Uollis Simpson
Uollis Simpson — 1937-ci ildən Böyük Britaniyanın keçmiş kralı VIII Eduard Vindzorun həyat yoldaşı.
Kralın 1936-cı ilin dekabrında taxtdan əl çəkməsinə səbəb olan iki dəfə boşanmış Uollis Simpsonla evlənmək istəyi olub.
NGC 5082
NGC 5082, Yeni Baş Kataloqda qeydə alınmış qalaktikadır. Göy üzündə Sentavr bürcü istiqamətində yerləşir. SB0 tipli. tərəfindən ildə 47.5 sm (18.7 düymə) ölçülü  vasitəsilə ildə kəşf edilmişdir.
Entropiya
thumb|right|İsti temperatur olan otaqda buz əriyir. Su isinir. Bu zaman suyun entropiyası artmağa başlayır Entropiya — istilik miqdarının onun temperaturuna olan nisbətinə bərabər olan kəmiyyətə deyilir.
Düstur
Entropiyanın düsturu aşağıdakı kimi yazılır: dS - entropiya, \delta Q - istilik miqdarı, {T} - temperatur.
Bədii film
Bədii film - kino sənəti növü. Bədii film ədəbi ssenari əsasında çəkilir. Rejissorun rəhbərliyi altında film dəstəsinə operatorlar, rəssam, bəstəkar, səs rejissoru və s. daxildir. Bədii filmin müxtəlif janrları var: komediya, nifrət filmi və s. Çəkilmiş bədii film kinoteatrlarda göstərilir.
Azərbaycanda ilk bədii filmlər arasında - "Neft və Milyonlar Səltənətində" 1916-cı ildə, ilk Amerika bədii filmi "Oliver Tvist" 1912-ci ildə çəkilmişdir.
Azərbaycan Dövlət Film Fondu
Azərbaycan Respublikası Dövlət Film Fondu (ARDFF) — "Azərkinovideo" İstehsalat Birliyininin nəzdində Azərbaycan Nazirlər Kabinetinin 22 dekabr 1993-cü il tarixli sərəncamına əsasən yaradılmış, 1994-cü ildən fəaliyyət göstərən və Bakıda yerləşən film fondu. 1999-cu ildə Beynəlxalq Kino Arxivləri Federasiyasının (FİAF) üzvü seçilmişdir.